Document ID: 31979R0309

KOMISSION ASETUS (ETY) N:o 309/79,
annettu 16 päivänä helmikuuta 1979,
asetuksen (ETY) N:o 316/68 muuttamisesta tuoreiden leikkokukkien merkitsemisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68(1) ja erityisesti sen 4 artiklan,
sekä katsoo, että
kokemus on osoittanut, että neuvoston asetuksen (ETY) N:o 316/68(2), sellaisena kuin se on viimeksi muutettuna asetuksella (ETY) N:o 1155/76(3), liitteessä I esiintyvät tuoreiden leikkokukkien merkitsemistä koskevat erityismääräykset eivät ole nykyisiä kaupanpitämisen menetelmiä vastaavat,
tämän vuoksi on syytä muuttaa asetuksen (ETY) N:o 316/68 liite I, ja
tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 316/68 liitteen I VII luvun "Merkitseminen" D kohdan toiseen luetelmakohtaan ilmaisu "vapaaehtoinen".
2 artikla
Tämä asetus tulee voimaan 1 päivänä maaliskuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 1979.

Labels: 7
3
6